Maguzawa
Maguzawa mutane ne waɗanda  asalinsu Hausawa ne masu bautan Gumaka, Dodanni, Rana, Ɗan-maraki, tsinburbura da dai sauransu, amma duk da cewa al'ummar Hausawa sun kasance akan wannan al'ada ta bautar dodanni, sai dai bayan zuwan addinin musulunci ƙasashen hausawa sai suka bar dukkanin waɗancan al'adun kuma sukai watsi dasu. 

Hausawa sun rungumi sabon addinin da suka samu sa'annan suka watsar da duk al'adarsu wadda bata dace da addinin musulunci ba, amma sai dai ansamu wasu daga cikin Hausawan waɗanda basu koma zuwa musulunci ba tun a waccan lokacin, to sune Hausawan da musulunci ke kira da Maguzawa, ana kiran namijin da Bamaguje, mace kuma Bamagujiya, sannan al'adan da suka ci gaba dabi ta hausawa, ana kiran al'adar da Maguzanci.

Maguzawa har wayau a na samun su ako'ina a ƙasashen Hausa sai dai basu cika zama ba acikin mutane, wannan ko ya faru ne saboda irin tsangwama da ake masu tun a waccan lokaci da suka ƙi sukoma addinin musulunci, yaƙar su da hausawa musulmai keyi, shiyasa suke Zama a bayan gari, sun dogara ne akan yin noma da Kiwo, mafiya yawan maguzawa ba su da ilimin zamani, domin dodon ninsu  bazasu yarda su nemi wani ilimi ba. 

Su dai Maguzawa mutane ne Hausawa da yawancinsu manoma ne

kuma suke a ƙauyukan ƙasar Hausa.

Malam Ibrahim ya ce mutane ne masu ƙwazo da ƙoƙari, sai dai ana 

yawancinsu ba Addinin Musulunci suke bi ba, kamar wadanda suke

tare da su a yankunan da suke, amma daga baya sannu a hankali

wasu daga cikinsu na shiga Musulunci.

Ya ƙara da cewa al'adunsu da yarensu, da kuma sutura sun dace da

na Hausawa musamman kafin Jihadin Shehu Danfodio, kuma suna

nan birjik a wurare da dama musamman kamar wasu ƙauyuka a ƙasar

Kano da ma Katsina.

Abin da aka fi karkata a kai na tarihi a cewar masanin shi ne mutane 

ne wadanda suka zo daga Habasha tun ana kiransu Majusu, suka riƙa

sauya suna har aka dawo ana kiransu Maguzawa.

Da yawan masu tarihi na ganin cewa su ne asalin Hausawa daga baya 

suka ilimantu suka zama Hausawan da aka sani a yanzu.

To amma ya ce daga baya an samu kaulani, domin wasu na ganin

cewa alama ta fi nuna cewa mutanen Afrika ta arewa ne, domin

al'adar da ta fito daga nan irin tasu ce, kafin su dawo arewacin Afrika.

"Akwai mutanen da suka zo daga Habasha suka zauna a Dutsen Dala

da ke Kano, kuma mashahurin sarkinsu shi ne Barbushe, wadannan

mutane sun rika bautar gumaka, su kuwa Maguzawa da aka sani a

yanzu ba sa bautar gumaka, amma suna da nasu abubuwan na

tsaface-tsaface."

Manazarta

  

https://bbchausa.com
 Hausa